סלינה (חברה)

סלינה (באנגלית: Selina Hospitality PLC) היא רשת אירוח ונופש בינלאומית שמרכזה בפנמה, בלונדון, בארצות הברית ובישראל. הרשת הוקמה בשנת 2014, ובתחילת 2020 הפעילה 85 מתחמי אירוח. ניירות הערך של החברה נסחרים בנאסד"ק. סלינה הוקמה בשנת 2014 בידי רפאל מוסרי ודניאל רודסבסקי, ישראלים אשר הכירו במהלך השירות הצבאי. הסניף הראשון של סלינה הוקם בפדסי, פנמה. החברה התרחבה לאזורים נוספים, בעיקר באמריקה הלטינית. רוב המתחמים כוללים שטחי לינה, חנויות, מסעדות, מתחמי פנאי וחללי עבודה. כיום מחזיקה הרשת מעל 100 מתחמי אירוח פעילים במרכז ובדרום אמריקה, ארצות הברית, פורטוגל, אוסטריה, יוון, ישראל ואוסטרליה. סלינה גייסה כ-250 מיליון דולר במספר הסיבובים בין היתר על ידי אקסס אינדסטריז של לן בלווטניק ו-Grupo Wiese, קבוצת Abraaj Group, אדם נוימן ממייסדי WeWork, גיגי לוי (אנ') ממקימי קרן NFX, רונלד כהן, מייסד APAX ומשקיעים פרטיים נוספים. בדצמבר 2021 הודיעה סלינה על מיזוג עם ספאק והפיכתה בעתיד לחברה ציבורית בבורסת ניו יורק. לחברה הממוזגת, שנסחרת בנאסד"ק, נקבע שווי של 1.2 מיליארד דולר, ובהמשך עלה שווי השוק ל-5 מיליארד דולר, אך עד 1 במאי 2023 ירד שווי השוק של החברה לפחות מ-150 מיליון דולר. בשנת 2020, רכשה סלינה את חברת 'Remote year' המתמחה בחבילות נופש המיועדות לנוודים דיגיטליים המשלבות עבודה וטיולים. ב-2020, רכשה סלינה חלק מהבעלות על חברת הקורקינטים הישראלית Leo. לסלינה יש ארבעה מלונות בישראל, בבית אורן ובנווה צדק בתל אביב, מתחם גלמפינג במכתש רמון (בשיתוף עם חברת Glow) וסניף בבית נובו ליד מעלה החמישה שבהרי ירושלים. בשנת 2021 פתחה מתחם בכנרת ליד המושבה מגדל. בשנת 2022 פתחה מתחם בקיבוץ אלמוג שבצפון ים המלח. מנהל הפעילות של סלינה בישראל הוא יוסי מאוטנר סלינה שכרה את נכסיה בישראל דרך קבוצת אמפא נדל"ן וחברות נוספות ומספטמבר 2021 דרך חברת קבוצת חג'ג'. בשנת 2018, פתחה הרשת מרכז פיתוח בתל אביב. ב-22 ביולי 2024 סלינה הגישה בקשה לחדלות פירעון. זאת בעקבות ההפסדים שצברה וקשיי הנזילות שעמם התמודדה. רשת מתחמי האירוח הודיעה לרשויות האמריקניות כי כל האפשרויות למניעת חדלות פירעון מוצו ואין סיכוי סביר להימנע מהבקשה. בנוסף, סלינה הודיעה כי תעמיד למכירה את כל חברות הבנות שלה בעולם. המייסד רפי מוסרי אמר "עברו עלינו אירועים קשים, עד שיצאנו מהקורונה הגיעה המלחמה בישראל". אתר האינטרנט הרשמי של סלינה סלינה, ברשת החברתית פייסבוק סלינה, ברשת החברתית אינסטגרם מידע עסקי על חברת סלינה באתרים Yahoo! Finance • MarketWatch • CNN Money • Bloomberg Business (באנגלית) סלינה, בגוגל פיננסים סלינה, באתר Crunchbase (באנגלית) חיות כיס, פרק 298: סלינה - סיפור טוב עם סוף רע, באתר כאן – תאגיד השידור הישראלי, 25 בספטמבר 2024 רשת ההוסטלים "סלינה" מגיעה לישראל, באתר ynet, 28 במרץ 2018 בר לביא ועומרי כהן, ‏רשת האירוח של יוצאי מטכ"ל ושלדג בדרך לוול סטריט, באתר גלובס, 2 בדצמבר 2021 דור עצמון, כישלון ידוע מראש - סלינה כל הדרך מ-5 מיליארד ל-150 מיליון דולר, באתר ביזפורטל, 1 במאי 2023; ויקי אוסלנדר, אחרי התרסקות של 85% בשנה: האם סלינה בדרך לקריסה בסגנון WeWork, באתר כלכליסט, 4 במאי 2023 Hospitality Startup Selina Acquires Remote Year, Invests In E-Scooters, NoCamels, ‏14 באוקטובר 2020 (באנגלית) מיכל רז-חיימוביץ', ‏שותפים חדשים לחברת הקורקינטים ליאו: סלינה, ליאור רז ורון צוקרמן, באתר גלובס, 14 באוקטובר 2020 דותן לוי, רק אל תקראו לה אכסניה: רשת האירוח "סלינה" מגיעה לישראל, באתר כלכליסט, 31 בינואר 2019 מיכל רז-חיימוביץ', ‏בזמן שישנתם: ההוסטלים הפכו לטרנד לוהט בקרב התיירים והיזמים, באתר גלובס, 21 בנובמבר 2019 נווית זומר, האחים חג'ג' נכנסים לענף המלונאות: ישקיעו עד 580 מיליון שקל ברשת סלינה, באתר ynet, 30 בספטמבר 2019 גילי מלניצקי, 7,000 מיטות: סלינה, רשת הוסטלים מדרום אמריקה, תפעל בישראל עם אמפא, באתר TheMarker‏, 15 באוגוסט 2018 זומר, נווית (2024-07-22). "סלינה הגישה בקשה לחדלות פירעון: "נעמיד למכירה את כל חברות הבנות בעולם"". Ynet. נבדק ב-2024-07-22.